CELEX: 31992R2172
Language: el
Date: 1992-07-30 00:00:00
Title: Κανονισμός (ΕΟΚ) αριθ. 2172/92 της Επιτροπής της 30ής Ιουλίου 1992 που καθορίζει, για την περίοδο εμπορίας 1992/93, την ελάχιστη τιμή που καταβάλλεται στους παραγωγούς για τις σουλτανίνες, τις κορινθιακές σταφίδες και τις μη μεταποιημένες ποικιλίες Moscatel, καθώς και το ποσό της ενίσχυσης στην παραγωγή για τις σταφίδες

Avis juridique important

|

31992R2172

Κανονισμός (ΕΟΚ) αριθ. 2172/92 της Επιτροπής της 30ής Ιουλίου 1992 που καθορίζει, για την περίοδο εμπορίας 1992/93, την ελάχιστη τιμή που καταβάλλεται στους παραγωγούς για τις σουλτανίνες, τις κορινθιακές σταφίδες και τις μη μεταποιημένες ποικιλίες Moscatel, καθώς και το ποσό της ενίσχυσης στην παραγωγή για τις σταφίδες  

Επίσημη Εφημερίδα αριθ. L 217 της 31/07/1992 σ. 0054 - 0055

ΚΑΝΟΝΙΣΜΟΣ (ΕΟΚ) αριθ. 2172/92 ΤΗΣ ΕΠΙΤΡΟΠΗΣ  της 30ής Ιουλίου 1992  που καθορίζει, για την περίοδο εμπορίας 1992/93, την ελάχιστη τιμή που καταβάλλεται στους παραγωγούς για τις σουλτανίνες, τις κορινθιακές σταφίδες και τις μη μεταποιημένες  ποικιλίες Moscatel, καθώς και το ποσό της ενίσχυσης στην παραγωγή για τις σταφίδεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1569/92 (2), και  ιδίως το άρθρο 4 παράγραφος 4 και το άρθρο 6α παράγραφος 5,  Εκτιμώντας:  ότι ο κανονισμός (ΕΟΚ) αριθ. 1206/90 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2202/90 (4), καθορίζει τους γενικούς κανόνες του καθεστώτος ενίσχυσης στην παραγωγή στον τομέα των οπωροκηπευτικών-  ότι, σύμφωνα με το άρθρο 6α παράγραφος 1 του κανονισμού (ΕΟΚ) αριθ. 426/86, η ελάχιστη τιμή που καταβάλλεται στους παραγωγούς μειώνεται, από την περίοδο εμπορίας 1990/91 έως και την περίοδο εμπορίας 1993/94, κατά 19,941 Ecu/100 χιλιόγραμμα ανά περίοδο  εμπορίας- ότι το άρθρο 6 του εν λόγω κανονισμού έχει προβλέψει την προοδευτική εισαγωγή ενισχύσεως ανά εκτάριο για την καλλιέργεια αυτών των σταφυλιών-  ότι το άρθρο 6α παράγραφος 2 του κανονισμού (ΕΟΚ) αριθ. 426/86 ορίζει τα κριτήρια για τον καθορισμό του ποσού της ενίσχυσης στην παραγωγή- ότι πρέπει να λαμβάνονται ιδίως υπόψη το ποσό της ενίσχυσης που καθορίστηκε για την προηγούμενη περίοδο εμπορίας,  προσαρμοσμένο έτσι ώστε να λαμβάνεται υπόψη η εξέλιξη της ελάχιστης τιμής που καταβάλλεται στους παραγωγούς και, ενδεχομένως, η εξέλιξη του κόστους μεταποίησης η οποία υπολογίζεται κατ' αποκοπή- ότι, όσον αφορά τις σταφίδες, εφαρμόζεται ελάχιστη τιμή  κατά την εισαγωγή δυνάμει του άρθρου 9 του ίδιου κανονισμού- ότι η τιμή των τρίτων χωρών πρέπει να αντικατασταθεί από την τιμή αυτή-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπή Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1992/93:  α) η ελάχιστη τιμή που αναφέρεται στα άρθρα 4 και 6α του κανονισμού (ΕΟΚ) αριθ. 426/86 και που καταβάλλεται στους παραγωγούς για τις μη μεταποιημένες σουλτανίνες της κατηγορίας 4  και  β) η ενίσχυση στην παραγωγή, που αναφέρεται στο άρθρο 6α του εν λόγω κανονισμού, για τις μεταποιημένες σουλτανίνες της κατηγορίας 4  καθορίζονται σύμφωνα με το παράρτημα του παρόντος κανονισμού.  Άρθρο 2  Για την περίοδο εμπορίας 1992/93, η ελάχιστη τιμή μεταποιημένων σταφίδων και η ενίσχυση στην παραγωγή για τις άλλες κατηγορίες σουλτανίνας καθώς και για τις κορινθιακές σταφίδες και τις σταφίδες Moscatel, καθορίζεται σε εφαρμογή του συντελεστή  που αναφέρεται στο παράρτημα Ι του κανονισμού (ΕΟΚ) αριθ. 2347/84 της Επιτροπής (5).  Άρθρο 3  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 49 της 27. 2. 1986, σ. 1. (2) ΕΕ αριθ. L 166 της 20. 6. 1992, σ. 5. (3) ΕΕ αριθ. L 119 της 11. 5. 1990, σ. 74. (4) ΕΕ αριθ. L 201 της 31. 7. 1990, σ. 4. (5) ΕΕ αριθ. L 219 της 16. 8. 1984, σ. 1.    ΠΑΡΑΡΤΗΜΑ  Ελάχιστη τιμή που καταβάλλεται στους παραγωγούς      Προϊόν  Ecu/100 kg  στον  παραγωγό     Μη μεταποιημένες σουλτανίνες της κατηγορίας 4  73,119    Ενίσχυση στην παραγωγή      Προϊόν  Ecu/100 kg  καθαρού  βάρους     Σουλτανίνες της κατηγορίας 4  30,134